ระเบียบเทศบาลตำบลตาจงระเบียบเทศบาลตำบลตาจงว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ.๒๕๕๒ เพื่อเป็นการให้บริการ การจัดระบบ การขอการอนุญาตและการบริการข้อมูลข่าวสารของราชการที่อยู่ในความรับผิดชอบของเทศบาลตำบลตาจงเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับข้อ ๓แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑เรื่อง หลักเกณฑ์ และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูเทศบาลตำบลตาจง จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลตาจงว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใด ๆที่อยู่ในความครอบครองหรือควบคุมดูแลของเทศบาลตำบลตาจง ตามกฎหมายว่าด้วยข้อมูลข่าวสารของราชการศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลตำบลตาจง ตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าหน่วยงานในสังกัดเทศบาลตำบลตาจง ซึ่งมีฐานะเป็นกอง สังกัด หรือเทียบเท่าขึ้นไปคณะกรรมการ หมายความว่าคณะกรรมการข้อมูลข่าวสารของเทศบาลตำบลตาจง หรือผู้รักษาการในตำแหน่งคณะกรรมการข้อ ๔ให้นายกเทศมนตรีรักษาการตามระเบียบนี้และให้มีอำนาจออกประกาศหรือคำสั่งและให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด๑คณะกรรมการข้อมูลข่าวสาร ข้อ ๕ให้มีคณะกรรมการข้อมูลข่าวสารเทศบาลตำบลตาจงประกอบด้วย๑. ปลัดเทศบาล ประธานกรรมการ๒. หัวหน้ากองคลัง กรรมการ๓. หัวหน้ากองช่าง กรรมการ๔. หัวหน้ากองการศึกษา กรรมการ๕.หัวหน้ากองสาธารณสุขและสิ่งแวดล้อม กรรมการ๖. หัวหน้าสำนักปลัด กรรมการและเลขานุการ๗. นิติกร กรรมการและผู้ช่วยเลขานุการ๘.เจ้าหน้าที่วิเคราะห์นโยบายและแผน กรรมการและผู้ช่วยเลขานุการข้อ ๖ให้คณะกรรมการมีอำนาจหน้าที่ ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบการขอ การอนุญาต และการบริการข้อมูลข่าวสารของราชการ(๒)พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารราชการที่เป็นความลับของทางราชการ(๓) พิจารณาวินิจฉัยข้อมูลข่าวสารของราชการที่ควรจัดเก็บไว้ที่สำนักงานเทศบาลตำบลตาจงหรือจัดส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐ ที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕) พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๗) ดำเนินการอื่นใดเพื่อให้เป็นไปตามกฎหมายว่าด้วยข้อมูลข่าวสารของทางราชการข้อ ๗การประชุมคณะกรรมการต้องให้มีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะครบองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๘ให้นำความในข้อ ๗มาใช้บังคับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒การจัดระบบข้อมูลข่าวสารของราชการ ข้อ ๙ให้หน่วยงานในสังกัดรวบรวมข้อมูลข่าวสารที่อยู่ในความรับผิดชอบส่งให้สำนักปลัดจัดทำเป็นศูนย์ข้อมูลข่าวสารเทศบาลตำบลตาจงในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการวินิจฉัยตามอำนาจหน้าที่ข้อ ๑๐การดำเนินการตามข้อ ๙ให้หน่วยงานในสังกัดจัดให้มีเจ้าหน้าที่ผู้รับผิดชอบเพื่อควบคุมดูแลตรวจสอบติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด๓การขอตรวจดูการขอข้อมูลข่าวสาร และการอนุญาต ข้อ ๑๑ส่วนราชการหน่วยงานเอกชนหรือประชาชนที่มีความประสงค์จะเข้าตรวจดู ศึกษาหรือขอสำเนาข้อมูลข่าวสารให้ยื่นคำขอเป็นหนังสือพร้อมทั้งแสดงเหตุผลและความจำเป็นในการขอรับข้อมูลข่าวสารต่อเจ้าหน้าที่ประจำศูนย์ข้อมูลข่าวสารเทศบาลตำบลตาจงข้อ ๑๒ให้เจ้าหน้าที่ประจำศูนย์ข้อมูลข่าวสารจัดทำสมุดทะเบียน สำหรับผู้ที่เข้ามาขอตรวจดูข้อมูลข่าวสารที่ตั้งแสดงไว้ ทั้งนี้ เพื่อเป็นหลักฐานของทางราชการข้อ ๑๓ข้อมูลข่าวสารใด หากมีกฎหมาย ระเบียบหรือมติคณะรัฐมนตรีกำหนวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยข้อ ๑๔การรับรองสำเนาข้อมูลข่าวสาร ให้เจ้าหน้าที่ผู้รับผิดชอบในเรื่องข้อมูลข่าวสารนั้นๆ ซึ่งดำรงตำแหน่งระดับ ๓ ขึ้นไป เป็นผู้รับรองสำเนาข้อมูลข่าวสารหมวด๔ค่าธรรมเนียม ข้อ ๑๕ให้เรียกเก็บค่าธรรมเนียมการรับรองสำเนาเอกสารคำรับรองละ ๕ บาทข้อ ๑๖ค่าธรรมเนียมตามระเบียบนี้ให้เป็นรายได้ของเทศบาลตำบลตาจงข้อ ๑๗สำหรับผู้มีรายได้น้อยซึ่งมีพยานหลักฐานที่เชื่อถือได้มายืนยัน นายกเทศมนตรีตำบลตาจงอาจพิจารณายกเว้นค่าธรรมเนียมหรือลดอัตราค่าธรรมเนียมที่กำหนดไว้ในหมวดนี้ตามความจำเป็นหมวด๕เจ้าหน้าที่ผู้รับผิดชอบ ข้อ ๑๘ให้งานวิเคราะห์นโยบายและแผนสำนักปลัดเทศบาล เป็นผู้รับผิดชอบการจัดสถานที่บริการข้อมูลข่าวสารของราชการการยื่นคำขอการติดต่อเพื่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานในสังกัดและเป็นศูนย์ประสานงานกับหน่วยงานในสังกัดของเทศบาลตำบลตาจง เพื่อให้บริการข้อมูลข่าวสารของราชการข้อ ๑๙ให้งานนิติการ สำนักปลัดเป็นผู้รับผิดชอบ เรื่องการรายงาน การส่งข้อมูลข่าวสารลงประกาศในราชกิจจานุเบกษาตามกฎหมายว่าด้วยข้อมูลข่าวสารของราชการประกาศณ วันที่ ๒๐ เมษายน พ.ศ. ๒๕๕๒อุดมแซ่ตังนายกเทศมนตรีตำบลตาจงปริยานุช/ผู้จัดทำ๘ตุลาคม ๒๕๕๒นันท์นภัสร์/ตรวจ๑๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๔๐ ง/หน้า ๒๔/๒๕ กันยายน ๒๕๕๒